Laila Koskela

Laila Margit Koskela (s. 3. maaliskuuta 1949 Kuusamo) on suomalainen poliitikko ja sairaanhoitaja. Hänet valittiin  perussuomalaisten kansanedustajaksi kevään 2011 eduskuntavaaleissa. Marraskuussa 2014 hän erosi perussuomalaisista ja siirtyi keskustan kansanedustajaksi. Koskela on ollut myös Tampereen kaupunginvaltuutettu ja Pirkanmaan maakuntavaltuutettu. Vuoden 2015 vaaleissa hän ei tullut enää valituksi eduskuntaan keskustan riveistä.

Koskela nousi julkisuuteen, kun hän nosti Koukkuniemen vanhainkodin vanhustenhoidon tilan puheenaiheeksi Tampereella. Koukkuniemessä hoitajana työskennellyt Koskela kanteli vanhainkodista Länsi-Suomen lääninhallitukseen ja sai kaupungin täyttämään lääninhallituksen edellyttämät hoitajan vakanssit. Lääninhallitus huomautti vanhainkotia liian vähäisestä henkilökunnan määrästä vuonna 2006 ja hoitajia palkattiin yli sata lisää.

Koskela oli vuoden 2007 eduskuntavaaleissa senioripuolueen ehdokas ja hän sai 5 761 ääntä.Ehdokkaiden äänet / Pirkanmaan vaalipiiri Oikeusministeriö 21.3.2007 Vuoden 2011 eduskuntavaaleissa Koskela valittiin perussuomalaisten listalta eduskuntaan 9 172 äänelläEhdokkaiden äänet / Pirkanmaan vaalipiiri Oikeusministeriö 13.5.2011. Koskela valittiin perussuomalaisten listalta Tampereen kaupunginvaltuustoon vuoden 2008 kunnallisvaaleissa 2 191 äänelläValitut ehdokkaat Tampere Oikeusministeriö 17.11.2008 ja vuoden 2012 kunnallisvaaleissa 1 231 äänelläValitut ehdokkaat Tampere Oikeusministeriö 14.6.2013.

Maaliskuussa 2014 Tampereen Perussuomalaiset ry erotti Koskelan paikallisyhdistyksestä luottamuspulaan vedoten. Koskelan epäiltiin kannelleen kaupunginlakimiehelle perussuomalaisten Rantaväylän tunneliin liittyvästä Aamulehdessä julkaistusta ilmoituksesta. Koskela kertoi myöhemmin erottamisen vaikuttaneen hänen päätökseensä lähteä perussuomalaisista. Koskela erosi puolueesta marraskuun alussa 2014 ja liittyi Suomen Keskustaan. Samalla hän ilmoitti olevansa käytettävissä keskustan ehdokkaaksi vuoden 2015 eduskuntavaaleissa. Koskelan loikkauksen jälkeen keskustalla oli 36 ja perussuomalaisilla 37 kansanedustajaa. Aila Koskenniemi ja Anu Leena Koskinen: Koskela valmis keskustan ehdokkaaksi, jos kutsu käy. Aamulehti 5. marraskuuta 2014, s. 8–9. Koskelaa ei valittu eduskuntaan vuoden 2015 vaaleissa.

 Näkemykset 
 Seksuaali- ja sukupuolipolitiikka 
Koskela äänesti eduskunnassa sukupuolineutraalia avioliittolakia vastaan marraskuussa 2014.

 Lähteet 

 Aiheesta muualla 


Luokka:Kansanedustajat
Luokka:Perussuomalaiset poliitikot
Luokka:Suomen Keskustan poliitikot
Luokka:Tampereen kaupunginvaltuutetut
Luokka:Pirkanmaan vaalipiiri
Luokka:Suomalaiset sairaanhoitajat
Luokka:Paljastuksentekijät
Luokka:Vuonna 1949 syntyneet
Luokka:Elävät henkilöt